Kohtuasi C-207/11

3D I Srl

versus

Agenzia delle Entrate – Ufficio di Cremona

(eelotsusetaotlus, mille on esitanud Commissione tributaria regionale di Milano (Itaalia))

„Maksustamine — Direktiiv 90/434/EMÜ — Eri liikmesriikide äriühingute ühinemise, jaotumise, varade üleandmise ja osade või aktsiate asendamise puhul rakendatav ühine maksustamissüsteem — Artiklid 2, 4 ja 9 — Varade üleandmine — Üleandva äriühingu poolt varade üleandmise tulemusel saadud kapitali kasvutulu maksustamine — Maksustamise edasilükkamine — Tingimus, mille kohaselt tuleb üleandva äriühingu bilanssi kanda maksustamise edasilükkamisega seotud reservfond, mille suurus vastab tekkinud kasvutulule”

Kokkuvõte – Euroopa Kohtu otsus (esimene koda), 19. detsember 2012

Õigusaktide ühtlustamine – Eri liikmesriikide äriühingute ühinemise, jaotumise, eraldumise ja osade või aktsiate asendamise puhul rakendatav ühine maksustamissüsteem – Direktiiv 90/434 – Tegevusüksuse üleandmine – Üleandmise eest vastutasuks saadud osade või aktsiatega seoses üleandva äriühingu saadud kapitali kasvutulu maksustamise edasilükkamine – Tingimus – Üleandva äriühingu poolt vastava sellise reservfondi loomine, mis kantakse bilanssi – Lubatavus

(Nõukogu direktiiv 90/434, artiklid 2, 4 ja 9)

Direktiivi 90/434 eri liikmesriikide äriühingute ühinemise, jaotumise, eraldumise ja osade või aktsiate asendamise puhul rakendatava ühise maksustamissüsteemi kohta artikleid 2, 4 ja 9 tuleb tõlgendada nii, et nendega ei ole vastuolus see, kui varade üleandmise korral maksustatakse kapitali kasvutulu, mille üleandev äriühing on üleandmise tulemusel saanud, välja arvatud juhul, kui üleandev äriühing on kandnud oma bilanssi vastava reservfondi, mille suurus vastab üleandmise käigus tekkinud kasvutulule.

Nimelt, kuigi direktiivis 90/434 on määratletud tingimused, mille korral üleantud varaga seoses ülevõtva äriühingu saadud kasvutulu maksustamise võib edasi lükata, ei ole selles seevastu kehtestatud tingimusi, mille korral võib edasi lükata selle kasvutulu maksustamise, mille üleandev äriühing on saanud seoses ülevõtmise eest vastutasuks antud osade või aktsiatega, mis moodustavad ülevõtva äriühingu kapitali, ega reguleeritud küsimust, millise väärtuse peab üleandev äriühing nendele osadele või aktsiatele omistama.

Sellest ei järeldu, et direktiivi 90/434 kohaselt on liikmesriikidel keelatud niisuguseid tingimusi kehtestada, vaid et direktiiviga on liikmesriikidele jäetud tegutsemisruum, mis võimaldab neil üleandva äriühingu suhtes kohaldatavale neutraalsele maksustamisele seada vastutasuks saadud osade või aktsiate hindamisega seotud tingimusi, näiteks maksustatava väärtuse järjepidevuse tingimuse, eeldusel et nende tingimuste tagajärg ei ole see, et varade üleandmisel osade või aktsiate vastuandmine ise põhjustab nendega seotud kasvutulu maksustamise.

(vt punktid 29, 30, 35 ja resolutsioon)

Kohtuasi C-207/11

3D I Srl

versus

Agenzia delle Entrate – Ufficio di Cremona

(eelotsusetaotlus, mille on esitanud Commissione tributaria regionale di Milano (Itaalia))

„Maksustamine — Direktiiv 90/434/EMÜ — Eri liikmesriikide äriühingute ühinemise, jaotumise, varade üleandmise ja osade või aktsiate asendamise puhul rakendatav ühine maksustamissüsteem — Artiklid 2, 4 ja 9 — Varade üleandmine — Üleandva äriühingu poolt varade üleandmise tulemusel saadud kapitali kasvutulu maksustamine — Maksustamise edasilükkamine — Tingimus, mille kohaselt tuleb üleandva äriühingu bilanssi kanda maksustamise edasilükkamisega seotud reservfond, mille suurus vastab tekkinud kasvutulule”

Kokkuvõte – Euroopa Kohtu otsus (esimene koda), 19. detsember 2012

Õigusaktide ühtlustamine — Eri liikmesriikide äriühingute ühinemise, jaotumise, eraldumise ja osade või aktsiate asendamise puhul rakendatav ühine maksustamissüsteem — Direktiiv 90/434 — Tegevusüksuse üleandmine — Üleandmise eest vastutasuks saadud osade või aktsiatega seoses üleandva äriühingu saadud kapitali kasvutulu maksustamise edasilükkamine — Tingimus — Üleandva äriühingu poolt vastava sellise reservfondi loomine, mis kantakse bilanssi — Lubatavus

(Nõukogu direktiiv 90/434, artiklid 2, 4 ja 9)

Direktiivi 90/434 eri liikmesriikide äriühingute ühinemise, jaotumise, eraldumise ja osade või aktsiate asendamise puhul rakendatava ühise maksustamissüsteemi kohta artikleid 2, 4 ja 9 tuleb tõlgendada nii, et nendega ei ole vastuolus see, kui varade üleandmise korral maksustatakse kapitali kasvutulu, mille üleandev äriühing on üleandmise tulemusel saanud, välja arvatud juhul, kui üleandev äriühing on kandnud oma bilanssi vastava reservfondi, mille suurus vastab üleandmise käigus tekkinud kasvutulule.

Nimelt, kuigi direktiivis 90/434 on määratletud tingimused, mille korral üleantud varaga seoses ülevõtva äriühingu saadud kasvutulu maksustamise võib edasi lükata, ei ole selles seevastu kehtestatud tingimusi, mille korral võib edasi lükata selle kasvutulu maksustamise, mille üleandev äriühing on saanud seoses ülevõtmise eest vastutasuks antud osade või aktsiatega, mis moodustavad ülevõtva äriühingu kapitali, ega reguleeritud küsimust, millise väärtuse peab üleandev äriühing nendele osadele või aktsiatele omistama.

Sellest ei järeldu, et direktiivi 90/434 kohaselt on liikmesriikidel keelatud niisuguseid tingimusi kehtestada, vaid et direktiiviga on liikmesriikidele jäetud tegutsemisruum, mis võimaldab neil üleandva äriühingu suhtes kohaldatavale neutraalsele maksustamisele seada vastutasuks saadud osade või aktsiate hindamisega seotud tingimusi, näiteks maksustatava väärtuse järjepidevuse tingimuse, eeldusel et nende tingimuste tagajärg ei ole see, et varade üleandmisel osade või aktsiate vastuandmine ise põhjustab nendega seotud kasvutulu maksustamise.

(vt punktid 29, 30, 35 ja resolutsioon)